قصر انطونيادس

جنينة و قصر أنطونيادس  هى اقدم جنينه فى مدينة اسكندريه فى مصر، فى القرن 19 كانت ملك لواحد من اثرياء اليونانيين و كانت تعرف باسم " جنينة باستيريا " وبعدها تملكها محمد على باشا و بنا فيها قصر له بيها ، و اتنقلت ملكية القصر و الجنينه لواحد من الاغنيا  و هو البارون اليونانى جون انطونيادس سنة 1860 اللى كان ريس الجاليه البونانيه فأتسمت الجنينه و القصر باسمه ، ولما مات سنة 1895 ورث الجنينه و القصر ابنه أنطونى اللى نفذ وصية ابوه و اهدا القصر و الجنينه لبلدية اسكندريه سنة 1918 م

فيه فى الجنينه تماثيل رخام نادره بالحجم الكامل لشخصيات أسطوريه و تاريخية منها تماثيل ڤينوس الاهة الجمال و تماثيل تمثل الفصول الاربعه و تماثيل لأسود من مرمر و تماثيل لڤاسكو دى جاما و كريستوفر كولومبوس و ماجلان.


 صور من جنينة انطونيادس 

 شوف كمان 
 جنينه
 جنينة الاورمان
 جنينة الاسماك
 جنينة حيوانات الجيزه
 جنينة حيوانات النزهه
 قصر المنتزه

 وصلات برانيه 
 البوابة الالكترونية لمحافظة الاسكندرية 

تصنيف:قصور تاريخيه
تصنيف:قصور مصر
تصنيف:جناين مصريه
تصنيف:جناين
تصنيف:اماكن سياحيه
تصنيف:اماكن